kto je zodpovedný za alarmujúci súčasný stav tejto pamiatky?
liečebný dom machnáč v súčasnosti vlastní firma keorlen trade s.r.o., momentálne so sídlom v uherskom hradišti. 
od roku 2008 sa majiteľ liečebného domu machnáč zmenil päťkrát. zväčša išlo o schránkové firmy, ktoré boli personalne vzájomné prepojené. títo vlastníci ponechali pamiatku od roku 2012 bez ochrany a náležitej starostlivosti. liečebný dom machnáč tak sprístupnili vandalom, čo spôsobilo, že z jeho interiérov zmizlo množstvo cenných pôvodných predmetov a materiálov (mosadzné zábradlia, liatinové radiátory, elektrické a vodovodné rozvody, vybavenie sanity a kuchyne a i.). krajský pamiatkový úrad v trenčíne opakovane vyžadoval nápravu a viackrát uložil aj pokuty, ktoré neboli dodnes uhradené.
o.z. machnáč vzniklo v septembri 2020, teda až po tom, ako sme verejne oznámili, že plánujeme liečebný dom machnáč zachrániť, hoci aj vyvlastnením. v jeho štruktúrach sú ľudia s napojením na vlastníka objektu. nájomnú zmluvu podpísali s majiteľom deň potom, ako okresný súd v trenčíne vydal predbežné opatrenie a zákaz majiteľovi narábať s majetkom. máme za to, že ide o účelovú akciu zo strany majiteľa s cieľom vyhnúť sa dôsledkom, ktoré ho môžu čakať  vzhľadom k tomu, že sa o objekt roky nestaral.